АҞӘА, лаҵарамза 17 – Sputnik, Владимир Бегунов. Аԥсны раԥхьатәи Ахада изку Сергеи Русаков ифильм "Владислав. Драма победителя" апремиера дырбахоит Москва, акинотеатр "Иллюзион" аҟны, лаҵарамза 17 рзы. Абри ашьҭахь афильм Аԥсныҟа иааргоит.
"Ҵыԥх афильм дҳарбеит Гагра, Пицунда, Гәдоуҭа, Тҟәарчал, — иҳәеит Русаков. – Сгәы иаанагоит афильм зегьы рзы аинтерес аҵоуп ҳәа. Уажәазы афильм дырбахоит Аҟәа, рашәарамзазы".
Арежиссиор иажәақәа рыла аԥхьа Владислав Арӡынба ибиографиа иныҭкааны иахьизымдыруаз азы афильм аҭыхра мап ацәикыр иҭахын, аха асценари данаԥхьа дақәшаҳаҭхеит.
"Аматериал санаԥхьа избеит иџьоушьаша ауаҩы иԥсҭазаара, режиссиорк иҳасаб алагьы сзаҩымсит", — иҳәеит Русаков.
Афильм аҭыхра шықәсык инеиҳаны имҩаԥысуан.
Сергеи Русаков – режиссиорс дрымоуп: адокументалтә фильмқәа "Остап Бендер – история прототипа" (1999 ш.), "Пираты XX века. Еременко-Нигматулин"(2006 ш.), асериал "По ту сторону волков-2" (2004 ш.), акриминалтә драма "Убийство в дачный сезон" (2008 ш.). Афильм продиусерс дамоуп Николаи Бородачев. Аидеиа авторси сценаристси дыҟоуп Леонид Махкамов.